paragraph_text: Kronika se sastoji od tzv. Hunske kronike, proširene mađarskom usmenom tradicijom i tekstom izgubljene mađarske kronike s kraja 13. stoljeća. U toj kronici spominje se jedini spomen o pogiblji hrvatskog kralja Petra (Snačića) († 1097.), posljednjeg hrvatskog narodnog vladara. U tekstu stoji da je ugarski kralj Koloman "poslao... vojsku u kraljevstvo Dalmacije i dao ubiti kralja Petra", koji se suprotstavio Mađarima "u planinama koje se nazivaju Gvozd". Keza dalje navodi da se zbog toga te planine "sve do danas u mađarskom zovu Patur Gozdia", odnosno "Petrov Gvozd" ili na hrvatskom, Petrova gora. Spomenuo je da je sjedište kralja Petra bilo u gradu Kninu.<ref>Klaić, Nada, Izvori za hrvatsku povijest do 1526. godine, str. 86.